นิวคุงได้ตามรอย App วงในเข้าไปกินที่ร้าน Tokpokki Jip เลยเอามารีวิวให้ชมครับ
โดยร้าน Tokpokki Jip นี้จะตั้งอยู่ที่ 9.35 Art Mall ทองหล่อซอย 9 ไปถึงเอาเอารถให้พนักงานเอารถไปจอด และเราเข้าไปนั่งกินอาหารที่ร้านได้เลยครับ ร้านจะอยู่ที่ชั้น 1 ด้านหน้าเลย
บรรยากาศในร้านทางเข้าจะแคบ แต่ด้านในร้านกว้างและสะอาดมากครับ ตกแต่งร้านด้วยรูปวาดดูน่ามอง แอร์ในร้านเย็นสบาย และพนักงานบริการดีมาก

เมนูหลักๆของตัว ต๊อกปกกิ ของที่ร้านนั้นก็จะมี 3 แบบด้วยกันคือ แบบออริจินอล แบบหมู และแบบทะเลครับ
ราคาต่อหม้อนั้นจะเริ่มต้นที่หม้อละ 325 บาท สำหรับกินกัน 1-2 คน
นอกจากนี้ก็ยังมีเมนูทานเล่นต่างๆแบบเกาหลีให้เลือกกินด้วย เช่นเมนูไก่ทอดเกาหลี เป็นต้น

วันนี้นิวคุงได้สั่งของกินไป 2 เมนูด้วยกันคือ
1. Dak Gang Jeong หรือเรียกง่ายๆว่าไก่ทอดเกาหลี ทอดมาได้กรอบอร่อยเลย รสชาตินั้นด้านนอกจะหวานซอสเข้มๆอร่อยและเนื้อในจะเป็นเนื้อไก่แน่นๆเน้นๆ กินแล้วรสหวานเข้มด้านนอกและหวานไก่อ่อนๆด้านในให้รสตัดกันได้ดี
และเสริมรสด้วยงาและถั่วบดที่ด้านบนไก่ กินแล้วให้ความรู้สึกกรุบๆ กินได้เพลินๆดี
2. Budae Tokpokki หรือเรียกง่ายๆว่าต๊อกปกกิใส่เนื้อหมู ครับ เสิร์ฟมาได้ดูอลังน่ากินมาก ทั้งเส้นมาม่าเกาหลีและวุ้นเส้นเกาหลี วางกันแบบพูนๆดูน่ากินเป็นที่สุด ต้มจนสุกแล้วกินได้เลย
นิวคุงเลือกกินแบบรสเผ็ดระดับ 3 รสชาติต๊อกปกกิจานนี้จะออกเผ็ดอร่อยกำลังดีเลยครับ กินแล้วรู้สึกเผ็ดอร่อยจากพริกเกาหลี รู้สึกเจริญอาหารมากๆ
เส้นมาม่าเกาหลีก็เหนียวนุ่มอร่อย วุ้นเส้นก็ลื่นอร่อยดี เนื้อหมูมีความหวานเข้มอร่อย เนื้อไม่เหนียวเลย และตัวเส้นต๊อกนั้นก็มีความเหนียวนุ่ม เคี้ยวก้นได้รสหวานอ่อนๆตัดกับตัวน้ำราดได้เข้ากันเลย
อ่อ อย่าลืมใส่ชีสลงไปด้วยนะครับ จะเพิ่มรสหวานมันๆให้ตัวต๊อกปกกิ อร่อยเด็ดสุดๆเลยทีเดียว

สรุปโดยรวม (เต็ม 10)
ให้ 8.5 คะแนน ชอบต๊อกปกกิ ร้านนี้นะครับ รู้สึกอร่อยแบบเกาหลีแท้ๆดีเลยทีเดียว ^^

ข้อความ ความคิดเห็นและคะแนนต่างๆ เป็นความคิดเห็นส่วนบุคคล หากสร้างความไม่พอใจประการใดก็ขออภัยมาใน ณ.ที่นี้ด้วยครับ
New Kung พาชิม >> Review at  31 / 5 / 58
